Elmo oli parasjagu töötu. Töötu oli vähe hale olla. Olla töötu töökate maailmas tähendas paariana elamist. Kui vanad tuttavad vastu tulid, läksid nad sageli üle tee. Oli ilmne et nad ei soovinud teda ära  tunda. Headel päevadel tunglesid nad lausa valedest kohtadest oma eluga riskides selleks üle tee et teda, lugupeetud inimest ja õpetajat, tervitada. Nimelt ei töötanud Elmo juba teist kuud. Ometi ei olnud ta ametlikult töötu sest ta ei osanud selleks mitte midagi omaltpoolt teha. Aeg-ajalt kirjutas ta mõne artikli ja teenis sellega arvata et tubli nelisada krooni kuus. Lisaks oli ta aimatava töötuse hirmus end juba enne töötuks jäämist FIE-ks võtnud, selleks et taksot sõitma hakata. Koolitus oli tal aga ikka  veel tegemata. Üks kahest koolitusest..